title: Navning to’kilishga bardoshligi 5,0 ballga teng, qurg’oqchilikka chidamligi o’rtacha 4,3 ball, 
  yotib qolishga chidamligi 4,0 ball
text: 292
  ya’ni, kuzgi yumshoq bug’doynin:Asr-434.UZ.2013 y., Baxmal 97 UZ.2012 y.,Matonat-434.
  UZ.2010 y., Omad -434. UZ.2012 y., Saidaziz-316. UZ.2010 y.,Turkiston-319. UZ.2011 y., Yaksart-
  319. UZ.2014 y. va
  kuzgi qattiq bug’doyning: Javoxir - 5.UZ.2011 y. va
  baxorgi yumshoq bug’doyning: Baxor-5.UZ.2013y.navlari rayonlashtirilgan.
  Mustaqillik yillarida g’allachilik urug’chiligi bilan shug’ullanuvchi ilmiy tadqiqot instituti
  xodimlarini rag’batlantirish maqsadida O’zbekiston Respublikasi Prezidentining 2011 yil 27
  sentyabrdagi PQ–1621-sonli «2012 yil hosili uchun kuzgi boshoqli don ekinlarini ekish, navlarni
  joylashtirish va xarid qilishning tashkiliy chora-tadbirlari to’g’risida»gi qaroriga muvofiq, don va
  dukkakli don ekinlari ilmiy tadqiqot instituti va uning filiallariga, urug’chilik hamda boshqa
  xo’jaliklardan davlat resursiga xarid qilinadigan urug’lik don uchun nav ustamalaridan 3 foizgacha
  ajratish maqsadida O’zbekiston Respublikasi Qishloq va suv xo’jaligi vazirligi, Moliya vazirligi va
  Iqtisodiyot vazirligi birgalikda 2012 yil 30 may,3/1-sonli “Don va dukkakli don ekinlari ilmiy
  tadqiqot instituti va uning filiallariga, urug’chilik hamda boshqa xo’jaliklardan davlat resursiga xarid
  qilinadigan urug’lik don uchun nav ustamalaridan 3 foizgacha ajratish tartibi to’g’risidagi nizomni
  tasdiqlash haqida”qarori qabul qilindi.Unga binoan ishlab chiqilgan Nizomda don va dukkakli don
  ekinlari ilmiy tadqiqot institutining maxsus hisob varag’iga o’tkazilgan, davlat resurslari uchun xarid
  qilingan urug’liklarning avlodlari bo’yicha to’lanadigan ustamadan jamg’arilgan 3 foizgacha mablag’
  100 foiz deb hisoblanib, quyidagi tartibda taqsimlanish belgilab qo’yildi:
  30 foizi — Don va dukkakli don ekinlari ilmiy tadqiqot institutining seleksiya va urug’chilik
  sohasidagi ishlarini yaxshilash hamda uning moddiy-texnika bazasini mustahkamlash uchun;
  50 foizi — Don va dukkakli don ekinlari ilmiy tadqiqot institutining hududiy filiallarining
  seleksiya va urug’chilik sohasidagi ishlarini yaxshilash hamda uning moddiy-texnika bazasini
  mustahkamlash uchun;
  10 foizi — boshoqli don ekinlarining mahalliy va xorijiy navlari urug’ini yetishtiruvchi ilmiy
  muassasalar – navlar originatorlarini, seleksiya va urug’chilik sohasi olimlarini hamda urug’lik
  sifatini ta’minlashda ishtirok etuvchi tashkilotlarni rag’batlantirish uchun;
  10 foizi — boshoqli don urug’chiligiga ixtisoslashgan xo’jaliklarning rahbar va
  mutaxassislari malakasini oshirish, ularni zarur o’quv qo’llanmalar bilan ta’minlash, o’quv-amaliy
  seminarlar tashkil etish xarajatlari uchun.
  Demak, urug’chilik bilan shug’ullanuvchi ilmiy tadqiqot institutlar va uning filiallari,
  shuningdek seleksioner-olimlarning
  yangi navlar yaratish ustida faoliyat olib borishlari uchun ham moddiy-texnika bazasi, ham ularni
  moddiy rag’batlantirish borasida ijobiy ishlar amalga oshirildi.
  15.6.G’allachilikning iqtisodiy samaradorligini
  oshirish imkoniyatlari
  O’zbekistonda sug’oriladigan g’alla maydonlarini kengaytirish uchun unumdorligi yuqori yer
  va suv resurslari chegaralangan. Lalmikor yerlarda g’allachilikni rivojlantirish barqaror samara
  bermaydi, ayniqsa, qurg’oqchilik yillari hosildorlik bozor iqtisodiyoti qonunlari va mexanizmlari
  talablariga mos kelmaydi.
  Respublika sharoitida g’allachilikning barqaror sosial-iqtisodiy samaradorligini oshirish
  uchun dastavval barcha turdagi g’alla ekinlari hosildorligini oshirishning real imkoniyatlaridan
  to’laroq foydalanish zarur. Bu borada ilg’or korxonalarda anchagina yutuqlar qo’lga kiritilgan. 2000-
  2002 yillarda Andijon viloyati bo’yicha sug’oriladigan maydonlarda o’rtacha hosildorlik 70-75 s.ni
  tashkil etgan, ilg’or shirkat va fermer xo’jaliklarida gektaridan 90 s. va undan ortiq bug’doy hosili
  olingan.